Document ID: 32003D0513

Title and Content:
Απόφαση της Επιτροπής της 11ης Ιουλίου 2003 σχετικά με ορισμένα προστατευτικά μέτρα όσον αφορά το Gyrodactylus salaris στους σολομίδες [κοινοποιηθείσα υπό τον αριθμό Ε(2003) 2312] (Κείμενο που παρουσιάζει ενδιαφέρον για τον ΕΟΧ) (2003/513/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στις διακοινοτικές συναλλαγές ορισμένων ζωντανών ζώων και προϊόντων, ενόψει της υλοποίησης της εσωτερικής αγοράς(1), όπως τροποποιήθηκε τελευταία από την οδηγία 2002/33/EK του Ευρωπαϊκού Κοινοβουλίου και του Συμβουλίου(2), και ιδίως το άρθρο 10, Εκτιμώντας τα ακόλουθα: (1) H απόφαση 96/490/ΕΚ της Επιτροπής, της 18ης Ιουλίου 1996, σχετικά με ορισμένα προστατευτικά μέτρα όσον αφορά το Gyrodactylus salaris στους σολομίδες(3) έχει τροποποιηθεί κατά τρόπο ουσιαστικό(4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω απόφασης. (2) Το Gyrodactylus salaris είναι ένα εξωτερικό παράσιτο το οποίο πλήττει τους σολομίδες και είναι ικανό να προξενήσει σημαντικό αριθμών θανάτων στο είδος Salmo salar. (3) Η κτηθείσα πείρα έχει δείξει ότι η σχετική νόσος μπορεί να διαδοθεί από μολυσμένες περιοχές προς περιοχές οι οποίες δεν έχουν ακόμα μολυνθεί εξαιτίας εμπορικών συναλλαγών με αντικείμενο σολομούς και άλλους σολομίδες. Η εν λόγω νόσος μπορεί επίσης να διαδοθεί από την φυσική μετανάστευση των σολομίδων μεταξύ διαφόρων ποταμών. (4) Πρέπει να προληφθεί η διάδοση της νόσου από τις δυνητικά μολυσμένες από το Gyrodactylus salaris κοινοτικές περιοχές. (5) Η είσοδος του παρασίτου σε περιοχές όπου καταφεύγουν πληθυσμοί σολομού ιδιαίτερα ευαίσθητοι στο παράσιτο Gyrodactylus salaris, ενδέχεται να προξενήσει σημαντικές απώλειες στους πληθυσμούς αυτούς. Πρέπει, επομένως, να θεσπισθούν κανόνες ούτως ώστε να αποτραπεί η είσοδός του. (6) Πρέπει επίσης να θεσπισθούν διαδικασίες ούτως ώστε να προστατευθούν οι περιοχές στις οποίες καταφεύγουν πληθυσμοί σολομού ιδιαίτερα ευαίσθητοι στο παράσιτο αυτό ή οι οποίες τεκμαίρονται απαλλαγμένες από το Gyrodactylus salaris. (7) Τα κράτη μέλη στα οποία ισχύουν μέτρα προστασίας από το Gyrodactylus salaris εφαρμόζουν πρόγραμμα ελέγχων και παρακολούθησης, όσον αφορά το Gyrodactylus salaris. Τα αποτελέσματα του εν λόγω προγράμματος θα πρέπει να κοινοποιούνται στην Επιτροπή ανά τακτά χρονικά διαστήματα. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Δεν επιτρέπεται η εισαγωγή στις περιφέρειες που αναφέρονται στο παράρτημα Ι ζωντανών σολομίδων που προέρχονται από άλλες περιοχές. Άρθρο 2 Η εισαγωγή ωάριων σολομιδών που εισάγονται για αναπαραγωγικούς σκοπούς στις περιφέρειες που αναφέρονται στο παράρτημα Ι και προέρχονται από άλλες περιοχές, υπόκειται σε απολύμανση των ωαρίων αυτών για να εξασφαλισθεί η εξάλειψη των παρασίτων που ανήκουν στο είδος Gyrodactylus salaris. Άρθρο 3 1. Στην περίπτωση μετακίνησης ζωντανών σολομίδων μεταξύ των περιφερειών που αναφέρονται στο παράρτημα Ι, η υγειονομική βεβαίωση στο σημείο VI του εγγράφου μεταφοράς που αναφέρεται στο παράρτημα Ε κεφάλαιο Ι της οδηγίας 91/67/ΕΟΚ του Συμβουλίου(5) πρέπει να συμπληρώνεται με την ακόλουθη μνεία: "Τα ψάρια της παρούσας αποστολής προέρχονται από μία από τις περιφέρειες που αναφέρονται στο παράρτημα I της απόφασης 2003/513/ΕΚ της Επιτροπής σχετικά με ορισμένα προστατευτικά μέτρα όσον αφορά το Gyrodactylus salaris στους σολομίδες." Δεν επιτρέπονται οι μετακινήσεις των ζωντανών σολομίδων από την προστατευτική ζώνη που αναφέρεται στο σημείο 3 του παραρτήματος I προς τις άλλες περιφέρειες που περιλαμβάνονται στο εν λόγω παράρτημα. 2. Στην περίπτωση εισόδου ωαρίων σολομίδων εκτός των περιφερειών που αναφέρονται στο παράρτημα I, η υγειονομική βεβαίωση στο σημείο VI του εγγράφου μεταφοράς που αναφέρεται στο παράρτημα Ε κεφάλαιο Ι της οδηγίας 91/67/ΕΟΚ πρέπει να συμπληρώνεται με την ακόλουθη μνεία: "Τα αυγά της παρούσας αποστολής έχουν απολυμανθεί σύμφωνα με την απόφαση 2003/513/ΕΚ της Επιτροπής σχετικά με ορισμένα προστατευτικά μέτρα όσον αφορά το Gyrodactylus salaris στους σολομίδες." Άρθρο 4 Οι αρμόδιες αρχές των κρατών μελών που είναι υπεύθυνες για τις περιφέρειες που περιλαμβάνονται στο παράρτημα I υποβάλουν τους πληθυσμούς σολομίδων σε δοκιμές επιτήρησης και εργαστηριακές εξετάσεις για να επιβεβαιώσουν την απουσία του Gyrodactylus salaris και παρουσιάζουν, το αργότερο την 1η Ιουλίου κάθε έτους, όλα τα σχετικά αποτελέσματα στην Επιτροπή. Άρθρο 5 Η απόφαση 96/490/ΕΚ καταργείται. Οι αναφορές στην καταργηθείσα απόφαση θεωρούνται ότι γίνονται στην παρούσα απόφαση και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 11 Ιουλίου 2003.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2442
2181
2479
3544
5877

EuroVoc IDs (Expanded): 2442
2181
2479
3544
5877

Dataset Source: meu

Split: train